fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en en fi fi fi fi fi fi fi fi fi fi fi fi fi fi fi fi fi pl fi en fi nb fi fi fi en en fi fi fi fi fi fi fi fi en fi fi fi fr fi en fi en fi fi fi en fi fi fi fi fi fi en fi fi fi en fi fi
Näin elämä muuttuu, kun teet tämän yhden muutoksen. - Tee unelmistasi totta!
Miten hallitset pelkoa ja elät unelmiesi elämää?
Kiitos, kun jaat postaustani eteenpäin
Share on Facebook Share on Email Share on LinkedIn Share on Twitter Share on Pinterest
Onnistuminen voi tuntua mahdottomalta ja se on kieltämättä hankalaa, jos ei usko omiin mahdollisuuksiin. Meillä kaikilla on kuitenkin samat mahdollisuudet onnistua, vaikka välillä se ei siltä lainkaan tunnu. Onnistuminen on meille kaikille mahdollista ja sillä hetkellä, kun alamme uskoa itseemme ja omaan onnistumiseen, elämä muuttuu.
Miten elämä muuttuu, kun uskot omaan onnistumiseen?
Usein keskitymme niihin asioihin, joita emme halua elämäämme, kun sen sijaan tulisi keskittyä niihin asioihin, joita haluamme. Olen ollut samassa tilanteessa itsekin.
Kun kiinnitämme huomiota itsessämme ja elämässämme oleviin positiivisiin asioihin, onnistumisiin ja mahdollisuuksiin, on joka päivä lähempänä juuri niitä asioita, joita haluaa ja kaipaa omaan elämään.
Kun tavoitteena on esimerkiksi pudottaa painoa, tarkoittaa se todennäköisesti ruokavaliomuutosten lisäksi liikkumisen lisäämistä. Mitä suurin osa meistä tekee, jos ulkona sataa vettä kaatamalla juuri sinä päivänä, kun ohjelmassa olisi kävelylenkki?
Saatamme miettiä, ettei kävelemään voi lähteä. Ulos ei voi mennä, koska ilma on niin huono. Siellähän kastuu, joten se on helppo ja hyvä syy jäädä kotiin.
Hetken kuluttua sade kuitenkin taukoaa ja ilma muuttuu. Kävelylenkki ei kuitenkaan enää motivoi, sillä tilalle on tullut jo muuta puuhaa.
Ehkä sitä loikoilee sohvalla Netflixin parissa tai katsoo Salkkareita napostellen samalla herkkuja. Samaan aikaan saattaa kuitenkin tuntea pienen piston sydämessään tai syyttävän äänen takaraivossa kävelylenkin mentyä pieleen.
Tuntuuko joskus, että peli on menetetty?
Matkalla onnistumiseen tulee hetkiä, jolloin ajattelemme, että peli on kokonaan menetetty. Silloin on helppo antaa periksi.
Se tarkoittaa sitä, että annamme helposti itsellemme luvan laittaa herkkupala suuhun tai unohtaa koko tavoite.
Elämä palaakin nopeasti takaisin alkukuoppiin ja oma tavoite lipsuu jälleen kerran kauemmas ulottuvilta.
Ehkäpä tuossa hetkessä olikin jo kyllästynyt koko asiaan ja mielessään salaa hieman toivoikin pelastusta. Ehkä odotti jotakin, joka antaisi hyvän syyn luopua koko projektista.
Sen ei tarvitse olla näin. Onnistumisen ei tarvitse olla vaikeaa.
Voit muuttaa tilanteen helposti muuttamalla omien ajatustesi suuntaa. Voit muuttaa koko elämäsi muuttamalla omia ajatuksiasi. Voit saavuttaa omat unelmasi ja tavoitteesi helpommin, kuin uskotkaan tällä hetkellä.
Odotatko täydellistä ajankohtaa aloittamiselle?
Usein odotamme täydellistä hetkeä aloittaa. Vaikka odottaisimme kuinka kauan, niin sitä ei koskaan tule. Asiat eivät nimittäin odottelemalla parane.
Eteen tulee jokin muu kiinnostavampi tai omasta mielestä tärkeämpi asia. Tämä asia siirtää aloittamisen tai estää sen kokonaan. Ja se on ihan normaalia, elämässä kun sattuu ja tapahtuu kaikenlaista. Itsekin suunnittelin aloittavani aina maanantaina, loman jälkeen tai tämän suklaapatukan jälkeen.
Yleensä käy kuitenkin toisin. Aloittaminen siirtyy hamaan tulevaisuuteen eli ei yhtään minnekään.
Elämä on täynnä mahdollisuuksia.
Pyri suhtautumaan itseesi ja elämässäsi oleviin asioihin positiivisen kautta.
Se tarkoittaa sitä, että myös kohtaamistasi haasteista ja ongelmista löytyy positiivinen asia, vaikka juuri sillä hetkellä tuntuisi täysin päinvastaiselta. Etsi kuitenkin tuo positiivinen asia, sillä sen avulla pääset eteenpäin.
Etsi positiivinen asia myös sadesäästä. Tunne sateisen ilman raikkaus ja luonnon huumaavat tuoksut ympärilläsi. Fiilistele jo etukäteen sitä ihanaa tunnetta, joka valtaa kehosi ja mielesi tekemäsi reippaan kävelylenkin jälkeen. Uhmasit sadetta ja voitit itsesi. Kehosi ja mielesi kiittävät sinua.
Sano itsellesi, että olet ylpeä itsestäsi.
Mikäli et kuitenkaan halua lähteä lenkille, kannattaa tehdä muita oman tavoitteen kannalta sopivia asioita.
Tee sellaisia asioita, jotka vievät sinua kohti tavoitettasi, vaikka et tekisi suunniteltua kävelylenkkiä. Käytä kävelylenkkiin varaamasi aika muulla itsellesi hyödyllisellä tavalla.
Mieti kumpi vie sinua kohti tavoitettasi: sohvalla loikoilu herkkuja napostellen vai se, että käytät kävelylenkkiin kalenteroimasi ajan vaikkapa kehonhuoltoon ja venyttelyyn?
Onnistumisen ei tarvitse olla jotakin suurta ja maata mullistavaa.
Pointtini on, että muuttamalla ajatustesi suunnan positiiviseen, pääset etenemään kohti haluamiasi asioita. Pyri siis tietoisesti etsimään jokaisesta päivästäsi mahdollisuuksia ja pieniä onnistumisen kokemuksia.
Onnistumisen ei tarvitse olla suurta tai maata mullistavaa, sillä pienet onnistumiset auttavat sinua jaksamaan. Ne auttavat sinua jatkamaan etenemistäsi kohti päämäärääsi ja saavuttamaan niitä asioita elämääsi joita haluat.
Älä tee samaa virhettä kuin minä. Mikäli huomaat pyöriväsi oravanpyörässä, etkä huomaa onnistumisia tai ilon aiheita jatkuvan kiireen, stressin tai huolien täyttämissä päivissä, niin pysähdy ja kysy itseltäsi miten oikeasti voit.
Kysy itseltäsi oletko onnellinen. Siis oikeasti onnellinen.
Lataamalla maksuttoman alkukartoituksen, liityt samalla Lupausten Portaiden sähköpostilistalle. Sähköpostilistalla oleminen ei sido eikä velvoita sinua mihinkään ja voit poistua sieltä milloin tahansa, jokaisen viestin lopussa olevan ”Poistu listalta” linkin kautta.
LATAA MAKSUTON ALKUKARTOITUS (KLIKKAA TÄSTÄ)
Palataan alun otsikkoon - mikä muuttuu, kun uskot onnistumiseesi?
Menin itsekin tukka putkella satanen lasissa, etten meinannut millään pysähtyä. Elämän piti pysäyttää oikein kunnolla, jotta ymmärsin missä oikein menen.
Tuo pysähdys johti omaan irtisanoutumiseeni oravanpyörästä.
Moni tuskailee, ettei itseltä löydy tarpeeksi motivaatiota tai riittävää uskallusta omien tavoitteiden ja unelmien tavoitteluun. En ensimmäisenä kehota sinua irtisanoutumaan työstäsi. Muutos kannattaa aloittaa siitä, mikä tuntuu itsestäsi helpoimmalta.
Tärkeintä on tehdä  muutos omaan ajatteluun. Se käynnistää positiivisten asioiden kierteen.
Muutos tehdään aina ensin ajattelussa ja vasta sen jälkeen vasta käytännössä.
Luota itseesi, äläkä anna aiempien pieleen menneiden yritysten olla esteenä.
Kuuntele miten puhut itsellesi, tue ja kannusta itseäsi samalla tavalla kuin kannustaisit parasta ystävääsi. Sinä olet paras ystäväsi ja tärkein tukijasi, sillä kukaan toinen ei ole rinnallasi 24/7 koko elämäsi ajan.
Opettele iloitsemaan kaikista onnistumisista, niin pienistä kuin niistä suuristakin.  Muista, että pienet teot vievät suuriin tuloksiin.
Jos aiemmat yrityksesi eivät toimineet, mieti mistä se saattoi johtua.
Teitkö muutoksia itsesi takia vai yrititkö miellyttää muita ja täyttää muiden toivomuksia tai odotuksia?
Oliko käytössäsi samat toimimattomat toimintamallit, joiden avulla olet yrittänyt aiemminkin ilman tuloksia?
Yrititkö liikaa tai liian kovin keinoin?
Yrititkö saavuttaa tuloksia mahdollisimman nopeasti?
Älä keskity liikaa itse tavoitteeseen, vaan keskity niihin asioihin, jotka vievät sinut tavoitteeseen. Matka on usein tärkeämpi, kuin päämäärä.
Lue myös tämä: Miksi kannattaa olla innostunut siitä mitä tekee?
Kiitos, kun jaat postaustani eteenpäin
Share on Facebook Share on Email Share on LinkedIn Share on Twitter Share on Pinterest
1 ajatus aiheesta “Näin elämä muuttuu, kun teet tämän yhden muutoksen.”
Sähköpostiosoitettasi ei julkaista. Pakolliset kentät on merkitty *
Copyright © 2022 Lupausten Portaat / VS IDEA
Kirjaudu sisään uudelleen. Kirjautumissivu aukeaa uuteen välilehteen. Sisäänkirjautumisen jälkeen voit sulkea sen ja palata tälle sivulle.
Lupausten Portaat käyttää erilaisia evästeitä, joiden avulla pystymme erottamaan sinut muista verkkosivustomme käyttäjistä. Evästeet auttavat meitä tarjoamaan sinulle hyvän kokemuksen selatessasi verkkosivustoamme sekä parantamaan sivustoamme.
Close GDPR Cookie Banner
Hyväksy Hylkää Muokkaa evästevalintoja Close GDPR Cookie Banner
Close GDPR Cookie Settings
Lupausten Portaat  GDPR Cookie Compliance
Tämä sivusto käyttää evästeitä. Evästeet ovat pieniä tekstitiedostoja, jotta voimme tarjota sinulle parhaan mahdollisen käyttökokemuksen.
Käytämme evästeitä tarjotaksemme tämän sivuston sisällön ja varmistaaksemme sen toiminnan. Antaessasi suostumuksesi käytämme evästeitä myös tuottaaksemme henkilökohtaista sisältöä ja mainontaa vieraillessasi sivustollamme. Voit muuttaa tai peruuttaa hyväksyntäsi sivustollamme evästeilmoituksen kautta.
Nämä evästeet ovat välttämättömiä verkkosivuston toiminnalle, eikä niitä voi sulkea. Välttämättömiä evästeitä käytetään yleensä vain vastaamaan tekemiisi toimiin. Nämä toimet tarkoittavat tekemiäsi palvelupyyntöjä, kuten sisäänkirjautumista tai lomakkeiden täyttämistä. Voit myös asettaa selaimesi estämään nämä evästeet tai ilmoittamaan niistä, mutta silloin jotkin sivuston osat eivät toimi. Nämä evästeet eivät tallenna mitään tietoja, joista henkilön voi tunnistaa.
Käytämme välttämättömiä evästeitä tunnistaaksemme ja todentaaksemme sisäänkirjautumisesi verkkosivustolle, varmistaaksemme että sinut yhdistetään oikeaan palveluun tehdessämme mitä tahansa muutoksia sivustolla sekä turvallisuuden varmistamiseksi.
Enable or Disable Cookies
Jos poistat tämän evästeen käytöstä, emme voi tallentaa asetuksiasi. Tämä tarkoittaa sitä, että joka kerta, kun vierailet sivustollamme, sinun on sallittava tai poistettava evästeet uudelleen käytöstä.
Nämä evästeet tallentavat vierailusi verkkosivustollamme, sivustot joilla olet vieraillut sekä linkit joita olet seurannut. Käytämme tätä tietoa tehdäksemme verkkosivustostamme ja sillä esiintyvästä mainonnasta kiinnostavampaa sinulle. Voimme myös jakaa tätä tietoa ulkopuolisille samaan tarkoitukseen. Nämä evästeet voidaan asettaa mainoskumppaneidemme toimesta. Niitä voidaan käyttää profiilin luomiseen mielenkiintosi kohteista ja esittämään tämän perusteella sinulle relevanttia mainontaa. Nämä evästeet eivät tallenna suoraan henkilökohtaista tietoa, mutta tiedot perustuvat selaimesi ja verkkolaitteesi yksiselitteiseen tunnistamiseen. Jos et salli näitä evästeitä, saat vähemmän kohdennettua mainontaa.
Enable or Disable Cookies
Ota ensin käyttöön välttämättömät evästeet, jotta voimme tallentaa asetuksesi.
Ota käyttöön kaikki Tallenna muutokset